CELEX: 32011D0091
Language: et
Date: 2011-02-10 00:00:00
Title: 2011/91/EL: Komisjoni otsus, 10. veebruar 2011 , millega antakse Korea Vabariigis asuvale laborile luba teha seroloogilisi teste marutaudi vastaste vaktsiinide tõhususe kontrollimiseks (teatavaks tehtud numbri K(2011) 656 all)  EMPs kohaldatav tekst

11.2.2011   
            
            
               ET
            
            
               Euroopa Liidu Teataja
            
            
               L 37/18
            
         KOMISJONI OTSUS,
   10. veebruar 2011,
   millega antakse Korea Vabariigis asuvale laborile luba teha seroloogilisi teste marutaudi vastaste vaktsiinide tõhususe kontrollimiseks
   (teatavaks tehtud numbri K(2011) 656 all)
   (EMPs kohaldatav tekst)
   (2011/91/EL)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
   ning arvestades järgmist:
   
               (1)
            
            
               Otsusega 2000/258/EÜ on Agence nationale de sécurité sanitaire de l’alimentation, de l’environnement et du travail (edaspidi „ANSES”) (endine Agence française de sécurité sanitaire des aliments – AFSSA) Nancy’s asuv labor määratud marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest vastutavaks eriinstituudiks. Nimetatud otsuses on sätestatud ka nimetatud labori kohustused.
            
         
               (2)
            
            
               Muu hulgas hindab ANSESe Nancy’s asuv labor liikmesriikide ja kolmandate riikide laboreid eesmärgiga anda neile luba teha seroloogilisi teste marutaudi vastaste vaktsiinide tõhususe kontrollimiseks.
            
         
               (3)
            
            
               Lõuna-Korea pädev asutus on esitanud taotluse anda ühele nimetatud kolmandas riigis asuvale laborile luba teha nimetatud seroloogilisi teste.
            
         
               (4)
            
            
               ANSES viis läbi kõnealuse labori hindamise ja esitas komisjonile 6. septembril 2010 positiivse hindamisaruande.
            
         
               (5)
            
            
               Seepärast tuleks anda kõnealusele laborile luba teha seroloogilisi teste marutaudi vastaste vaktsiinide tõhususe kontrollimiseks koertel, kassidel ja tuhkrutel.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt otsuse 2000/258/EÜ artikli 3 lõikele 2 antakse järgmisele laborile luba teha seroloogilisi teste marutaudi vastaste vaktsiinide tõhususe kontrollimiseks koertel, kassidel ja tuhkrutel:
   
               Komipharm International Co. LTD
            
         
               1236-6 Jeoungwang-dong
            
         
               420–450 Siheung-si, Gyeonggi-do
            
         
               Lõuna-Korea.
            
         Artikkel 2
   Käesolevat otsust kohaldatakse alates 1. märtsist 2011.
   Artikkel 3
   Käesolev otsus on adresseeritud liikmesriikidele.
   
      Brüssel, 10. veebruar 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 79, 30.3.2000, lk 40.